
Проект! 

Правилник за реда и организацията на работа на общинска автогара Ардино

Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Мотиви 
за необходимостта от приемането на Правилник за реда и организацията на работа на общинска автогара Ардино:
           I.Причини, които налагат приемането на Правилник за реда и организацията на работа на общинска автогара Ардино:
Основната причина за искане за приемане на Правилник за реда и организацията на работа на общинска автогара Ардино е , че с национално финансиране е изградена нова модерна и функцинална автогара, която би следвало да се използва пълноценно и в рамките на определени правила за взимоотношения с превозвачите, извършващи превоз на пътници приез територията на общината. Да се стопанисва и управлява отговорно и в интерес на всички заинтересовани. 
При изработването на проекта за Правилник за реда и организацията на работа на общинска автогара Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на Правилник за реда и организацията на работа на общинска автогара Ардино с оглед актуализиране на обхвата на услугите, предоставяни от община Ардино с цел по-пълно удовлетворяване на нуждите на гражданите. 

Принципът на обоснованост – обосновано е приемането на Правилник за реда и организацията на работа на общинска автогара Ардино, тъй като това ще допринесе за подобряване на качеството на услугите, свързани с превоз на пътници, ще спомогне за повишаване на приходната част на бюджета на община Ардино, респективно ще осигури повишаване на качеството на живот на гражданите на общината чрез подобрената инфраструктура. 

Принципите на предвидимост и откритост са спазени – проектът с мотивите и предварителната оценка на въздействието на проекта за Правилник за реда и организацията на работа на общинска автогара Ардино ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – При интерес ще се проведе публично обсъждане от заинтересованите групи на проекта за Правилник за реда и организацията на работа на общинска автогара Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за Правилник за реда и организацията на работа на общинска автогара Ардино спомага за по-добро прилагане на Наредба №33/03.11.1999 година на Министъра на транспорта.
При изработване на проекта за Правилник за реда и организацията на работа на общинска автогара Ардино е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, конто се поставят:
Целите, които се преследван с предложението за приемане и утвърждаване на  този Правилник са:

1. Да се уредят редът и организацията на работа на  общинска автогара Ардино;

2. Да се постигне по-добро управление и стопанисване  на материалната база;
3. Да се осигурят условия за по-качествени транспортни услуги на територията на 
община Ардино;

4. Да се повишат приходите от извършваната транспортна дейност на територията та общината.
III. Очаквани резултати:

Очакваните резултати от прилагането на Правилника за реда и организацията на работа на общинска автогара Ардино са, че ще се увеличат приходите, ще се постигне по-добро управление и стопанисване  на материалната база, осигуряване на качествени транспортни услуги на територията на община Ардино.
IV. Финансови и други средства, необходими за прилагането на измененията и допълненията:
За прилагането на Правилника за реда и организацията на работа на общинска автогара Ардино не са необходими допълнителни финансови средства. 
V. Анализ за съответствието с правото на Европейския съюз
Предлаганият проект за Правилника за реда и организацията на работа на общинска автогара Ардино е подзаконов нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя.

Проектът за Правилника за реда и организацията на работа на общинска автогара Ардино е публикуван на официалната страница на община Ардино.
С публикуването на проекта е приложена и предварителната оценка на въздействие на проекта за Правилника за реда и организацията на работа на общинска автогара Ардино.




 







Проект!

ПРАВИЛНИК

за 

реда и организацията на работа на общинска автогара Ардино
РАЗДЕЛ ПЪРВИ

ОБЩИ УСЛОВИЯ

Чл.1.Този Правилник урежда реда и организацията на работа на  общинска автогара Ардино, със седалище и адрес на управление гр.Ардино, ул "Бели брези" № 31, ЕИК – 000235750, представлявана от Управител, назначен от кмета на община Ардино.
Чл.2.Разпоредбите на този Правилник са разработени за да осигуряват по-бързото и качествено обслужване на пътниците ползващи услугите на общинска автогара Ардино и са задължителни за всички лица, които работят на територията на автогарата.
                                                     РАЗДЕЛ ВТОРИ

                         УСЛОВИЯ ЗА ПОЛЗВАНЕ НА ОБЩИНСКА АВТОГАРА АРДИНО
Чл.3. Общинска автогара Ардино се ползва от всички превозвачи, осъществяващи обществен превоз на пътници и притежаващи необходимите документи съгласно Наредба № 33/ 03.11.1999 година на Министерството на транспорта.

Чл.4. Не се допуска ползването на Общинска автогара Ардино от лица осъществяващи случаен превоз.

Чл.5. Конкретните условия за ползването на Общинска автогара Ардино се уреждат чрез подписване на двустранен договор.
                                          РАЗДЕЛ ТРЕТИ

                ВЪТРЕШЕН РЕД НА ОБЩИНСКА АВТОГАРА АРДИНО
Чл.6. За пътниците на Превозвача,  Общинска автогара Ардино се задължава да осигури:  
-приемна сграда за обслужване на пътниците и във връзка с това осигурява ежедневно почистване и поддръжка в съответствие с нормативните изисквания към обществени сгради и транспортни съоръжения – маркировки за безопасност, контрол на достъпа на транспортни средства до секторите и други;

 -Отопление през зимата,тоалетни, информационно гише за безплатно информационно обслужване на пътниците от 6:00 до 19:00 часа (и в зависимост от работното време на автогарата) – информация по телефон за разписанията на регистрираните Превозвачи, цени на билетите и сектора на тръгване на автобуса и общите условия на пътуване; 

-Гардероб за съхранение на пътнически багаж; сектор и направление за отпътуващите автобуси; 

- подход и свободен достъп за движение на инвалидни колички на територията на автогарата.
            - информационно табло в залата за пътници с актуално разписание на тръгващите автобуси за регистрираните в автогарата Превозвачи. 

Чл.7. Общинска автогара Ардино се задължава да осигури на Превозвача, ползващ автогарата: 
-Контрол и отчетност по изпълнение на разписанията, оборудван с навес сектор по направление на пътуването за качване на пътниците до 10 минути преди потегляне;   

 -заверка на пътния лист от длъжностното лице от автогарата, което вписва във водения от автогарата дневник фактическото време на пристигане и/или тръгване на автобуса. В края на работния ден/смяна длъжностното лице записва името си и се подписва под нанесените данни за изпълнените курсове; при наличие на достатъчен капацитет на съответната автогара да предоставя обособена територия за престой на автобусите до 60 минути срещу заплащане, за което между страните се сключва отделен договор или допълнително споразумение към вече сключен договор за автогарови услуги; при наличие на достатъчен капацитет на съответната автогара да предоставя  паркинг за времето на пребиваване на автобуса в района на автогарата. 

Чл.8.Превозвачът се задължава да спазва установения ред на автогарите, а именно: 
- Тръгване на автобус от сектора на автогарата се извършва точно в конкретизирания в маршрутното му разписание час;
-да предоставя на Общинска автогара Ардино маршрутното разписание на съответната автобусна линия, която обслужва; 

-водачите на автобусите на Превозвача своевременно да предоставят на длъжностното лице пътния лист при всяко пристигане и тръгване от автогарата;

 -водачите на автобусите на Превозвача да информират дежурния диспечер за установяване на автобуса на сектор 10 минути преди часа на тръгване; 
-движение на автобуса със скорост до 5 км/ ч по установен ред; 

-установяване на автобуса точно и навреме на указания в договора сектор; 

-при едновременно потегляне от секторите, предимството се осъществява по реда на секторите; 

-да поддържа чистотата в района на автогарата, като измиването, почистването и ремонта на превозните средства да се извършва само на указаните за това места; 

-да не замърсява района на Автогарата с опасни материали, като абсорбенти, филтърни материали, кърпи за изтриване, предпазни облекла, маслени филтри, моторни и смазочни масла, спирачни и антифризни течности, оловни акумулаторни батерии, флуоресцентни тръби, опаковки, съдържащи остатъци от горепосочените материали и течности, като изхвърлянето им да става на определените от Общинска автогара Ардино места за това; 

-качване на пътниците само от съответните сектори; 

-да не паркира автобусите си в районите около входните и изходни бариери; 

-да изпълнява всеки курс с не повече от един автобус, освен при случаите на чл. 16б от Наредба 2 от 15.03.2002г на Министерството на транспорта за условията и реда за утвърждаване на транспортни схеми и за осъществяване на обществени превози на пътници с автобуси; да не възпрепятства работата на другите Превозвачи; 

-да информира писмено ръководството на автогарата за всички изменения в разписания, цени на билети и други свързани с договора за ползване на автогарови услуги.

                                           РАЗДЕЛ ЧЕТВЪРТИ

           АДМИНИСТРАТИВНО – НАКАЗАТЕЛНИ РАЗПОРЕДБИ
Чл.9. За нарушаване на разпоредбите в този правилник, Управителят на Общинска автогара Ардино дава задължителни предписания за отстраняването им в определения срок и предприема наказателни мерки, както следва:

ал.1.При нарушение по чл.8 се прилагат следните мерки:

-закъснение на автобус до 5 мин. След обозначения час на тръгване санкция на превозвача в размер на 10.00 лв.

- При закъснение от 5 до 15 минути санкция в размер на 50.00лв.

- При закъснение над 15 минути автобусът ще бъде възпрепятстван да изпълни курса и ще бъдат информирани за това  ИА”АА” и Пътна полиция – сектор КАТ.

 
ал.2. При нарушение на останалите разпоредби по чл.8 се налага санкция в размер на 10.00 лв. за всяко отделно нарушение.

                                                        РАЗДЕЛ ПЕТ

                                   ЗАКЛЮЧИТЕЛНИ РАЗПОРЕДБИ

Чл.10. Този правилник се приема на основание раздел VI от Наредба №33/03.11.1999 година на Министъра на транспорта.

Чл.11. Контрол относно спазването на правилата по-горе се възлага на Управителя на Общинска автогара Ардино.

Чл.12.За по-добра съвместна работа и по-добро обслужване на гражданите, управата на автогарата приема предложения и мнения по всяко време, както и желание от страна на ползвателите за провеждане на събрания за дискутиране на проблеми свързани с нормалния процес на работата.

ал.1. Общинска автогара Ардино си запазва правото да изменя клаузите от правилника, като изпраща на превозвача, писмено уведомление, към което прилага измененията на общите условия и му дава 7-дневен срок да заяви, дали отхвърля същите.
ал.2.Изменението на общите условия има сила за превозвача, ако в дадения му с уведомлението 7-дневен срок не заяви, че отхвърля измененията.
Чл.13.За неуредените в общите условия въпроси се прилагат нормите на Закона за задълженията и договорите, Търговския закон, Закона за автомобилните превози и подзаконовите нормативни актове по прилагането му.

Настоящият Правилник е приет  и утвърден на основание раздел VI от Наредба №33/03.11.1999 година на Министъра на транспорта със Заповед № ........от ...... 2017 г. на Кмета на община Ардино.









Приложение! 
Предварителна оценка на въздействието на проект за Правилника за реда и организацията на работа на общинска автогара Ардино
	Елементи на оценката
	Аргументация

	Основания за 

иницииране

на промени


	Чрез приемане на Правилник за реда и организацията на работа на общинска автогара Ардино се цели създаване на възможност за оптимизиране на работата на общинските структури чрез прецизиране, разширяване и осъвременяване на обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани 

групи


	Заинтересованите и засегнатите групи от приемането на Правилник за реда и организацията на работа на общинска автогара Ардино са гражданите, ползващи транспортни услуги на територията на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от приемането на Правилник за реда и организацията на работа на общинска автогара Ардино са свързани с по-добро регулиране на потребностите на гражданите от транспортни услуги, както и подобряване на условията за безопасност, създаване на здравословни и безопасни условия за пътуване.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат регулаторни режими и такси, които да доведат до промяна на регулаторната среда.

	Въздействие върху нормативната 

уредба
	Няма необходимост от непосредствени промени в други нормативни актове в резултат от приемането на Правилника за реда и организацията на работа на общинска автогара Ардино.


Вносител: 

РЕСМИ МУРАД 
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
